Бас санитар: Міндетті вакцина қалай жүргізіледі?
"Бас санитар: Міндетті вакцина қалай жүргізіледі?" | "https://abai.kz/post/136652"
TITLE: Бас санитар: Міндетті вакцина қалай жүргізіледі?
URL: https://abai.kz/post/136652
META: "Бас санитар: Міндетті вакцина қалай жүргізіледі?" | "https://abai.kz/post/136652"
DATE: 15.07.2021
AUTHOR(s): Abai.kz
TOTAL WORDS: 371
TEXT: ҚР бас мемлекеттік санитар дәрігерінің жаңа қаулысы бойынша міндетті вакциналау белгіленген ұйымдардың тізімі мен екпе жүргізу мерзімі бекітілді. Қаулыда міндетті вакцинаның бірінші компоненті 2021 жылдың 10 тамызына дейін, екінші компоненті 1 қыркүйекке дейін егіліп бітуі керек екені айтылған. Ал қызметкерлерін тек вакцина алған жағдайда ғана штаттық режимде жұмысқа шығаратын мекемелердің тізімі мынадай: 1. Қызмет көрсету обьектілері: - Халыққа қызмет көрсету орталықтары (ХҚКО), «Қазпошта» АҚ бөлімшелері, екінші деңгейдегі банктер, қаржы нарығының объектілері, сақтандыру компаниялары, жылжымайтын мүлік жөніндегі агенттіктер, жарнама агенттіктері, айырбастау пункттері, ломбардтар, сұлулық салондары, шаштараздар, химиялық тазалау орындары, кір жуу орындары, фитнес, спорт кешендері, спорттық-сауықтыру орталықтары, СПА және массаж салондары/орталықтары/кабинеттері, моншалар, сауналар, бассейндер, жағажайлар, типографиялық көрсетілетін қызметтер, тігін ательесі, фотосалондар, аяқ киім шеберханалары, гүл дүкендерінің, аяқ киім, киім жөндеу, ұйымдастыру техникасын жөндеу жөніндегі сервис, нотариус, бухгалтер және консалтинг, маникюр және педикюр, косметологиялық қызметтерді көрсету жөніндегі объектілер, өзге де объектілер. 2. Сауда обьектілері: - Сауда үйлері, сауда желілері, сауда-ойын-сауық орталықтары, дүкендер, шағын маркеттер, супермаркеттер, гипермаркеттер. 3. Мәдениет және демалыс объектілері: - Музейлер, музей-қорықтар, кітапханалар, концерттік ұйымдар, филармониялар, театрлар, кинотеатрлар, концерт залдары, клубтар, галереялар, көрмелер, цирктер және басқа да мәдени-демалыс ұйымдары. 4. Қонақүй қызметі: - Қонақ үйлер, отельдер, хостелдер, мотельдер, жатақханалар, кемпингтер және тағы басқалар. 5. Жолаушылар тасымалы: - Әуежайлар, теміржол, автомобиль және су вокзалдары, өзен және теңіз порттары, автостанциялар/автоөтпе жолдары, жолаушыларға қызмет көрсету пункттері. 6. Білім беру және тәрбиелеу ұйымдары: - Мектептер мен балабақшалар, ересектер мен балаларға арналған оқу-өндірістік комбинаттары, басқа да мектептен тыс ұйымдар. 7.Санаторий-курорттық және сауықтыру мақсатындағы объектілер: -Санаторилер, демалыс үйлері /базалары/ аймақтары, профилакторийлер, балалардың сауықтыру лагерлері (мектеп жанындағы, қала сыртындағы), туристік базалар және басқалар. 8. Қоғамдық тамақтану объектілері, оның ішінде ұйымдасқан ұжымдарда орналасқан, сондай-ақ тамақ жеткізуді жүзеге асыратын объектілер, стрит-фудтар. 9. Барлық үлгідегі медициналық-әлеуметтік объектілер: қарттар, мүгедектер үйлері, сәбилер үйлері және басқалары. 10. Денсаулық сақтау ұйымдары: оның ішінде зертханалар,дәріхана ұйымдары. 11. Тіршілікті қамтамасыз ету және коммуналдық шаруашылық объектілері: - Сумен жабдықтау, жылумен жабдықтау, электрмен жабдықтау, аумақтарды жинау және қалдықтарды шығару, үй-жайлар мен аумақтарды дезинфекциялық өңдеу ұйымдары, авариялық-құтқару қызметтері, пәтер иелері кооперативтері және мүлік иелерінің бірлестіктері. 12.Экскурсиялық қызмет көрсететін ұйымдар: - Демалыс объектілерінің, ойын-сауық ойын объектілерінің (компьютерлік клубтар, бильярд залдары, боулингтер, ойын-сауық орталықтары/саябақтары, аттракциондар, аквапарктер, караоке, лотерея клубтары және лотерея билеттерін сату жөніндегі өзге де пункттер/нүктелер және басқалар. 12. Байланыс және телекоммуникация объектілері. Аталмыш қаулы бүгіннен бастап күшіне енді. Abai.kz
